ANC-personeel wil staak oor salarisse(Argieffoto: ANA) Personeel van die ANC het kennis gegee van ŉ beplande staking op 15 Junie oor salarisbetalings. Pule Mabe, nasionale woordvoerder van die ANC, het gesê die personeel het tydens ŉ algemene personeelvergadering kennis gegee dat hulle volgende week Dinsdag gaan staak. “Ná herhaaldelike uitdagings oor salarisse wat laat betaal is, sal ANC-personeel op 15 Junie by Luthuli House en alle provinsiale en streekskantore van die ANC betoog.” Mabe sê alhoewel personeel in kennis gestel is dat beamptes aandag gee aan die kontantvloei-uitdagings van die party het hul griewe oor werksomstandighede nou ŉ kritieke punt bereik. “Verkose ANC-beamptes op alle vlakke sal ontplooi word om die memorandums van die personeel in ontvangs te neem.”